Чагатайская мова

**Чагата́йская мова**, **чагата́йскі цюркі́**, **стараўзбекская** (**جغتای** — jaĝatāy ці **ترکی** — **Turkī**; ; ; пар. Чагатай) — сярэдневяковая сярэднеазіяцка-цюркская пісьмова-літаратурная мова, якая дасягнула найбольшага афармлення і аднастайнасці як мова класічная ў цімурыдскіх удзелах Маверанахра ў 2-й пал. XV—XVI стст.

Увабрала ў сябе араба-персідскую лексіку і многія іншадыялектныя формы, абумоўленыя блізкасцю пражывання і актыўнымі кантактамі паміж прадстаўнікамі карлукскай, кыпчакскай і агузскай груп цюркскіх гаворак, стаўшы наддыялектнай мовай.

Сучасныя ўзбекская і ўйгурская мовы з’яўляюцца «позняй формай» ці прамымі спадкаемцамі чагатайскай, таму яе часам называюць «стараўзбекскай» ці .

Чагатайская мова характарызуецца высокім узроўнем мастацкай выразнасці і тэрміналагічнай паўнаты. Жанры паэзіі і прозы ўключаюць стылі рэлігійнай, філасофска-дыдактычнай, навуковай, юрыдычнай, дзелавой, эпісталярнай літаратуры.

Цюркамоўныя крымчакі да канца XIX стагоддзя называлі сваю мову «чагатай». У нашы дні «чагатайскай» часам называюць тэкінскі дыялект туркменскай мовы ў Афганістане.

Пісьменнасць на аснове арабскай графікі і ўйгурскага пісьма.

## Гісторыя 
Сярод цюрколагаў няма адзінства ў тлумачэнні чагатайскай мовы і вызначэння яе часавых межаў, але прынята лічыць, што на ёй пісалі ў Сярэдняй Азіі пачынаючы з XIII—XIV і практычна да пачатку XX стагоддзя. Чагатайская мова з’яўлялася мовай міжнацыянальных зносін у Сярэдняй Азіі.

З канца XV стагоддзя ў чагатайскай прасочваецца тэндэнцыя адыходу ад стараўйгурскай караханідскай літаратурнай традыцыі і збліжэння з народнай мовай продкаў сучасных узбекаў. Да гэтага часу ў граматычнай сістэме літаратурнай мовы азначыліся рысы пераходу да сучаснай узбекскай мовы

Чагатайская мова з’яўляецца нашчадкам караханідскай мовы, але ўвабрала ў сябе таксама элементы самаркандскага і андыжанскага дыялектаў (продкаў сучаснай узбекскай мовы), спадчынай старажытнаўйгурскай мовы з’яўляецца выкарыстанне ўйгурскай графікі, якой напісаны раннія чагатайскія сачыненні. З прычыны пастаяннага змяшання цюркскага насельніцтва і перамяшчэння геаграфічных цэнтраў мова ўвабрала ў сябе шматлікія дыялектныя формы розных цюркамоўных супольнасцей. Аднак у цэлым яна грунтавалася на карлукскай граматычных аснове. Апроч карлукскага лінгвістычнага каркаса ў чагатайскай мове прасочваюцца асаблівасці агузскага ўплыву (на тэрыторыі Харэзма), а таксама некаторыя рысы кіпчакскіх моў у месцах цеснага кантакту з іх носьбітамі.

## Гл. таксама 
* Узбекская мова
* Уйгурская мова

## Крыніцы 
## Літаратура 
* Боровков А. К. Бада̄'и’ал-лугат. Словарь Та̄ли Има̄ни Гератского к сочинениям Алишера Навои. М., 1961.
* Боровков А. К. Лексика среднеазиатского тефсира XII—XIII вв. М., 1963.
* Боровков А. К. Алишер Навои как основоположник узбекского литературного языка, — сб. «Алишер Навои», М. — Л., 1941.
* Aftandil S.Erkinov. «Persian-Chaghatay Bilingualism in the Intellectual Circles of Central Asia during the 15th-18th Centuries (the case of poetical anthologies, bayāz)». International Journal of Central Asian Studies. C.H.Woo (ed.). vol.12, 2008, pp.&nbsp;57–82 [1].
* Наджип Э. Н. Исследования по истории тюркских языков (XI—XIV вв.). М., 1989

## Спасылкі 
* 

Катэгорыя:Цюркскія мовы
Катэгорыя:Узбекская мова
Катэгорыя:Уйгурская мова
Катэгорыя:Мёртвыя мовы
Катэгорыя:Сярэдневяковыя мовы
Катэгорыя:Імперыя Цімурыдаў